cyanic-selkie/wikianc huggingface dataset:
ইন্টিগ্রেটেড সার্ভিসেস ডিজিটাল নেটওয়ার্ক
আইএসডিএন (ISDN=Integrated Services Digital Network) এর পুরো নাম ডিজিটাল নেটওয়ার্ক সমন্বিত সেবা । এটি মুলত আন্তর্জাতিক টেলিযোগাযোগ ইউনিয়ন নির্ধারিত কিছু প্রামান্য ব্যবস্থার সমষ্টি। সার্কিট সুইচড টেলিফোন নেটওয়ার্ক এর ক্ষেত্রে তথ্য, চিত্র বা ধ্বনির প্রবেশাধিকার নিশ্চিত করা এবং ব্যবহারকারী থেকে নেটওয়ার্ক পর্যন্ত একটি নীরবিছিন্ন সমন্বিত স্থানীয় লুপ (লুপ) তৈরি করা এর মূল কাজ।
ইতিহাস
প্রাথমিক পর্যায়ে টেলিফোন নেটওয়ার্ক ছিল পুরোপুরি অ্যানালগ ব্যবস্থা দিয়ে তৈরি। ধাতব তার ব্যবহারের মাধ্যমে তৈরি যান্ত্রিক সংযোগের সাহায্যে ব্যবহারকারীরা এই ব্যবস্থাতে যংযুক্ত হতেন। এই অদক্ষ ব্যবস্থায় নানারকম সমস্যা দেখা গিয়েছিল। ১৯৬০ সালের শুরু হতে টেলিফোন ব্যবস্থাতে ধীরে ধীরে অভ্যন্তরীণ সংযোগের ক্ষেত্রে প্যাকেট নির্ভর ডিজিটাল সুইচিং ব্যবস্থা প্রয়োগের প্রক্রিয়া শুরু হয়। আন্তর্জাতিক টেলিযোগাযোগ ইউনিয়ন এর পূর্ব নাম ছিল আন্তর্জাতিক টেলিফোন এবং টেলিযোগাযোগ কনসাল্টেটিভ কমিটি । ১৯৮৪ সালে এদের একটি প্রস্তাবনা আই-১২০ এ সর্বপ্রথম আইএসডিএন ব্যবস্থা বাস্তবায়নের প্রাথমিক কিছু নির্দেশনা দেয়া হয়। ৯০ এর দশকের শুরুর দিকে বৃহৎ আকারে মার্কিন যুক্তরাষ্ট্রে এর প্রয়োগের প্রক্রিয়া শুরু হয়। অনেক বাণিজ্যিক প্রতিষ্ঠান একসাথে মিলে জাতীয় আইএসডিএন ১ নামের এক প্রামাণ্য ব্যবস্থা গড়ে তোলার প্রস্তুতি নেয়। এই উদ্যোগে অনেক সমস্যা দেখা দিলেও পরে আইএসডিএন -২ নামে আরেকটি প্রামাণ্য রূপ গড়ে তোলার উদ্যোগ নেয়া হয়।
বর্তমানে আইএসডিএন সেবার জায়গায় ব্রডব্যান্ড ইন্টারনেট সেবা অনেক বেশি জনপ্রিয়তা অর্জন করেছে। এদের মধ্যে আছে এক্সডিএসএল এবং কেবল মডেম সার্ভিস। তবে এখনো অনেক জায়গায় ব্রডব্যান্ডের বিকল্প ব্যবস্থা হিসেবে এখনো আইএসডিএন জনপ্রিয়।
মাল্যুক
মাল্যুক (Малюк), যা ভলকান বা ভলকান-এম নামেও পরিচিত, হল একটি অ্যাসল্ট রাইফেল। এটি ইউক্রেনীয় অস্ত্র কোম্পানি ইন্টারপ্রইনভেস্ট (আইপিআই) তৈরি করেছে।
মাল্যুক রুশ কালাশনিকভ অ্যাসল্ট রাইফেল থেকে উদ্ভূত। এটিকে উন্নত করে বুলপাপ লেআউটে পুনরায় সজ্জিত করা হয়।
ফতেহ লোহানী
আবু নজীর মোহাম্মদ ফতেহ আলী খান (১১ মার্চ ১৯২৩ - ১২ এপ্রিল ১৯৭৫) যিনি ফতেহ লোহানী নামেই অধিক পরিচিত একজন বাংলাদেশী চলচ্চিত্র অভিনেতা, পরিচালক, চিত্রনাট্যকার, গীতিকার, অনুবাদক, লেখক ও সাংবাদিক ছিলেন। দক্ষ আবৃত্তিকার হিসেবেও প্রশংসিত ছিলেন। তিনি ৪৪ টি চলচ্চিত্রে ও অসংখ্য নাটকে অভিনয় করেন।
জন্ম ও শৈশব
লোহানী ১১ মার্চ ১৯২০ খ্রিষ্টাব্দে তৎকালীন বৃহত্তর পাবনা জেলার সিরাজগঞ্জ মহকুমায় (বর্তমান সিরাজগঞ্জ জেলায়) এক সম্ভ্রান্ত মুসলিম পরিবারে জন্মগ্রহণ করেন। তার পিতা আবু সাঈদ মোহাম্মদ সিদ্দিক হোসেন খাঁ (১৮৯২-১৯২৯) যিনি আবু লোহানী নামে অধিক পরিচিত একজন সাংবাদিক ও সাহিত্যিক ছিলেন। তিনি তৎকালীন কলকাতার বিখ্যাত ইংরেজি সাপ্তাহিক পত্রিকা দ্য মুসলমান (১৯০৬) এর সহকারী সম্পাদক ছিলেন এবং মাতা ফাতেমা লোহানী কলকাতা করপোরেশন স্কুলের শিক্ষিকা ও লেখিকা ছিলেন।
শিক্ষাজীবন
মাত্র আট বছর বয়েসে পিতার আকস্মিক মৃত্যুর পর মায়ের তত্ত্বাবধানে কলকাতায় ছেলেবেলা ও শিক্ষাজীবন অতিবাহিত হয়। লোহানী কলকাতার সেইন্ট মেরিজ ক্যাথেড্রাল মিশন হাই স্কুল থেকে ম্যাট্রিক, রিপন কলেজ থেকে উচ্চ মাধ্যমিক ও স্নাতক পাস করেন। এরপরে ১৯৫০-এ তিনি লন্ডনে পাড়ি জমান এবং ওল্ডভিক থিয়েটার স্কুলে নাট্য প্রযোজনা বিষয়ে দুবছরের কোর্স সম্পন্ন করেন। সে সময় ব্রিটিশ ফিল্ম ইনস্টিটিউটের সদস্য হিসেবে তিনি চলচ্চিত্র বিষয়েও অধ্যয়ন করেন।
অভিনয় ও পরিচালনা
কিশোর বয়সেই কলকাতায় মুকুন্দদাসের স্বদেশি যাত্রা দেখে মুগ্ধ হয়ে অভিনয়ের প্রতি অনুরাগী হন। কলকাতার স্কুলে অধ্যয়নকালে তিনি প্রথম অভিনয়ের সাথে সম্পৃক্ত হন। তিনি কৌতুকাভিনয় ও আবৃত্তি করতেন। রিপন কলেজে পড়ার সময় লোহানী বেশকিছু বাংলা ও ইংরেজি মঞ্চনাটকে অভিনয় করেন। কলেজে অভিনীত তার প্রথম নাটক বনফুল রচিত শ্রী মধুসূদন । এ নাটকে তিনি মধুসূদনের চরিত্রে অভিনয় করেন। সেসময় তার আরেকটি উল্লেখযোগ্য কাজ উৎপল দত্ত পরিচালিত হ্যামলেট  নাটক, এতে তিনি হ্যামলেটের পিতার ভূতের ভূমিকায় অভিনয় করেন।
পরবর্তীতে তিনি শৌখিন নাট্যগোষ্ঠী ও সাধারণ রঙ্গমঞ্চের সঙ্গে যুক্ত হন। সেসময় তিনি সিরাজউদ্দৌলা নাটকটি পরিচালনা ও এতে অভিনয় করেন। বাণী থিয়েটার এর মঞ্চে রামের সুমতি  নাটকে কিশোর রামের ভূমিকায় অভিনয় করেন। পেশাদার নাট্যগোষ্ঠী ‘আলোক তীর্থ’ এর উদ্যোগে রঙমহল-এ মঞ্চস্থ হেমেন রায়ের নর-নারী  নাটকে তার অভিনয় দেখে মুগ্ধ হয়ে প্রখ্যাত চিত্রগ্রাহক ও চলচ্চিত্রকার বিমল রায় তাকে হিন্দি চলচ্চিত্র হামরাহী (১৯৪৫)-র একটি ছোট চরিত্রে অভিনয়ের সুযোগ দেন। এ চলচ্চিত্রে তিনি কিরণ কুমার নামে অভিনয় করেন। একই বছরে তিনি উদয়ন চৌধুরীর (ইসমাইল মোহাম্মদ) রচনায় ও পরিচালনায় জোয়ার  টেলিভিশন নাটকে অভিনয় করেন। ১৯৪৬ সালে হিমাদ্রি চৌধুরী (ওবায়েদ-উল হক) রচনা, প্রযোজনা ও পরিচালনায় দুঃখে যাদের জীবন গড়া  চলচ্চিত্রে প্রতিনায়কের ভূমিকায় অভিনয় করেন। ১৯৪৭ সালে কলকাতায় অখিল নিয়োগী পরিচালিত মুক্তির বন্ধন  চলচ্চিত্রে নায়কের ভূমিকায় অভিনয় করেন।
দেশবিভাগের পরে তিনি ঢাকায় চলে আসেন। ১৯৫৭ সালে চলচ্চিত্র উন্নয়ন সংস্থা (এফডিসি) প্রতিষ্ঠিত হলে তিনি চলচ্চিত্র নির্মাণে এগিয়ে আসেন। ওই বছরেই তিনি আসিয়া চলচ্চিত্রের নির্মাণ কাজ শুরু করেন। পাশাপাশি পরিচালনা করলেন আকাশ আর মাটি চলচ্চিত্রটি। চলচ্চিত্রটি ১৯৫৯ সালে মুক্তি পায়। এ চলচ্চিত্রে নায়িকা হিসেবে সুমিতা দেবী ও নায়ক হিসেবে প্রবীর কুমার ও আমিন অভিনয় করেন৷ এটি ছিল তার পরিচালিত প্রথম পূর্ণদৈর্ঘ্য চলচ্চিত্র ও এফডিসি থেকে নির্মিত দ্বিতীয় চলচ্চিত্র। পরের বছর ১৯৬০ সালের ৪ নভেম্বর আসিয়া চলচ্চিত্রটি মুক্তি পায়। এই চলচ্চিত্রতেও সুমিতা দেবী-প্রবীর কুমার জুটি অভিনয় করেন। এ চলচ্চিত্রের জন্য তিনি ১৯৬০ সালে শ্রেষ্ঠ বাংলা চলচ্চিত্র হিসেবে পাকিস্তানের প্রেসিডেন্ট পুরস্কার ও পাকিস্তানের সর্বোচ্চ সম্মানজনক নিগার পুরস্কার লাভ করেন।
ঢাকাই চলচ্চিত্রে অভিনেতা হিসেবে ফতেহ লোহানীর অভিষেক ঘটে ১৯৬৪ সালে মহিউদ্দিন পরিচালিত রাজা এলো শহরে এর মাধ্যমে। এ চলচ্চিত্রে তিনি খলনায়কের ভূমিকায় অভিনয় করেন ও এর মাধ্যমে ব্যাপক জনপ্রিয়তা লাভ করেন। একই বছর বেবি ইসলাম পরিচালিত তানহা উর্দু চলচ্চিত্রে অভিনয় করেন। ১৯৬৫ সালে তার পরিচালিত প্রথম উর্দু চলচ্চিত্র সাত রং মুক্তি পায়। ১৯৬৬ সালে জহির রায়হান বাংলার প্রচলিত লোককাহিনী ও হিন্দু পুরাণ মনসামঙ্গল কাব্যের বেহুলা-লখিন্দরের কাহিনী অবলম্বনে বেহুলা  চলচ্চিত্রটি নির্মাণ করেন। এতে তিনি চাঁদ সওদাগরের ভূমিকায় অভিনয় করেন। ঐ বছর তিনি সৈয়দ শামসুল হক পরিচালিত আরেকটি উর্দু চলচ্চিত্র ফির মিলেঙ্গে হাম দোনো  চলচ্চিত্রেও অভিনয় করেন।
১৯৬৭ থেকে ১৯৭০ এর মধ্যে লোহানী বিশের অধিক চলচ্চিত্রে অভিনয় করেন। এর মধ্যে আগুন নিয়ে খেলা (১৯৬৭), দরশন (১৯৬৭), জুলেখা (১৯৬৭), এতটুকু আশা (১৯৬৮) বাল্যবন্ধু (১৯৬৮), মোমের আলো (১৯৬৮), মায়ার সংসার (১৯৬৯), মিশর কুমারী (১৯৭০), তানসেন (১৯৭০), আঁকাবাঁকা (১৯৭০), অন্তরঙ্গ (১৯৭০), ঘূর্ণিঝড়, (১৯৭০), স্বরলিপি (১৯৭০), দর্পচূর্ণ (১৯৭০), দীপ নেভে নাই (১৯৭০), অপবাদ (১৯৭০) উল্লেখযোগ্য।
সাংবাদিকতা ও সাহিত্যচর্চা
দেশবিভাগের পূর্বে কলকাতায় ফতেহ লোহানী সাংবাদিকতা ও সাহিত্যচর্চায় যুক্ত হন। তিনি দৈনিক আজাদ ও সাপ্তাহিক ইত্তেহাদ পত্রিকায় সাংবাদিক হিসেবে কাজ করেছেন। সাহিত্য শাখায় তিনি একজন গল্পকার ও অনুবাদক হিসেবে খ্যাতি লাভ করেন। মাসিক মোহাম্মদী, সওগাত প্রভৃতি পত্রিকায় প্রকাশিত তার উল্লেখযোগ্য ক’টি গল্প প্রকাশিত হয়। অনূদিত গ্রন্থের মধ্যে উল্লেখযোগ্য মার্কিন লেখক হেমিংওয়ের Old man and the Sea এর বাংলা অনুবাদ।
বেতার ও আবৃত্তি
ফতেহ লোহানী ১৯৪৭ এর ১৪ আগস্টের পর ঢাকা বেতার কেন্দ্রে সংবাদ পাঠক হিসেবে যোগ দেন। এসময় তিনি নিয়মিত বেতারের অনুষ্ঠানেও অংশগ্রহণ করতেন। এতে নাটক ও আবৃত্তিতে অংশ নিতেন।
পুরস্কার ও সম্মাননা
কর্মজীবনের স্বীকৃতিস্বরূপ লোহানী অনেক পুরস্কার ও সম্মাননা লাভ করেছেন। এর মধ্যে ১৯৬১ সালে শ্রেষ্ঠ বাংলা চলচ্চিত্র হিসেবে আসিয়া-র জন্য পাকিস্তানের প্রেসিডেন্ট পুরস্কার (১৯৬০), পাকিস্তানের নিগার পুরস্কার (১৯৬০), ১৯৬৮ সালে শ্রেষ্ঠ বেতার নাট্য-অভিনেতা হিসেবে পাকিস্তানের মজিদ আলমাক্কী পুরস্কার, বাংলাদেশ চলচ্চিত্র সাংবাদিক সমিতি (বাচসাস) পুরস্কার (১৯৭৫) (অভিনয়- চলচ্চিত্র) এবং এফডিসি-র রজত জয়ন্তী পুরস্কার (১৯৮৩) উল্লেখযোগ্য।
ব্যক্তিগত জীবন
ফতেহ লোহানীর ছোট ভাই ফজলে লোহানী ও ছোট বোন হুসনা বানু খানম হেনা। ফজলে লোহানী একজন প্রখ্যাত সাংবাদিক ও টেলিভিশন ব্যক্তিত্ব ছিলেন। তার চাচাতো ভাই কামাল লোহানী একজন প্রখ্যাত সাংবাদিক যিনি ২০১৫ সালে একুশে পদক লাভ করেন।
তার স্ত্রী রিজিয়া লোহানী ইডেন মহিলা কলেজ এর অধ্যাপক ছিলেন। তাদের একমাত্র মেয়ে সুমনা লোহানী একটি বেসরকারি প্রতিষ্ঠানে উচ্চপদে কর্মরত রয়েছেন৷
মৃত্যু
১৯৭৫ সালের ১২ এপ্রিল চট্টগ্রামের কাপ্তাই-এ কুয়াশা চলচ্চিত্রের চিত্রগ্রহণের সময় লোহানী মৃত্যুবরণ করেন।
হাফেজ শিরাজি
হাফেজ শিরাজি, মহাকবি হাফেজ, আসল নাম শামসুদ্দিন মোহাম্মদ হলেন একজন ইরানী বা ফার্সি কবি যিনি বুলবুল-ই-শিরাজ উপাধিতে ভূষিত হন। শিরাজ ইরানেরমদিনা,পারস্যের তীর্থভূমি। শিরাজেরই মোসল্লা নামক স্থানে বিশ্ববিশ্রুত কবি হাফেজ চতুর্দশ শতাব্দীর প্রথম ভাগে জন্মগ্রহণ করেন। ইরানের এক নিশাপুর (ওমর খৈয়াম-এর জন্মভূমি) ছাড়া আর কোন নগরই শিরাজের মত বিশ্বজোড়া খ্যাতি লাভ করেনি। ইরানের প্রায় সমস্ত শ্রেষ্ঠ কবির লীলা-নিকেতন এই শিরাজ। ইরানিরা হাফেজকে আদর করে "বুলবুল-ই-শিরাজ" বা শিরাজের বুলবুলি বলে সম্ভাষণ করে। তারা তাকে "লিসান-উল-গায়েব" (অজ্ঞাতের বাণী), "তর্জমান-উল-আসরার" (রহস্যের মর্মসন্ধানী) বলেও সম্বোধন করেন। হাফেজের কবর আজ ইরানের শুধু জ্ঞানী-গুণীজনের শ্রদ্ধার স্থান নয়, সর্বসাধারণের কাছে "দর্গা", পীরের আস্তানা। তার নামের উচ্চারণ হাফেজ বা হাফিজ।
হাফেজের মৃত্যুর একশত বছরের মধ্যে তার কোন জীবনী রচিত হয়নি। কাজেই তার জীবনের অধিকাংশ ঘটনা আঁধারের নীল মঞ্জুষায় চির-আবদ্ধ রয়ে গেছে। তার জন্ম-মৃত্যুর দিন নিয়ে ইরানেও তাই নানা মুনির নানা মত। হাফেজের বন্ধু ও তার কবিতাসমূহের (দীওয়ানের) মালাকর গুল-আন্দামের মতে হফেজের মৃত্যু-সাল ৭৯১ হিজরি বা ১৩৮৯ খ্রীষ্টাব্দ। কিন্তু তিনিও কবির সঠিক জন্ম-সাল দিতে পারেননি।
হফেজের পিতা বাহাউদ্দীন ইসপাহান নগরী হতে ব্যবসা উপলক্ষে শিরাজে এসে বসবাস করেন। তিনি ব্যবসায়ে বেশ সমৃদ্ধিও লাভ করেন, কিন্তু মৃত্যুকালে সমস্ত ব্যবসায় এমন গোলমালে জড়িয়ে রেখে যান যে শিশু হফেজ ও তার জননী ঐশ্বর্যের কোল থেকে একেবারে দারিদ্র্যের করাল গ্রাসে নিপতিত হন। বাধ্য হয়ে তখন হফেজকে মাথার ঘাম পায়ে ফেলে অর্থোপার্জন করতে হয়। কোন কোন জীবনী-লেখক বলেন, দারিদ্র্যের নিষ্পেষণে হফেজকে তার জননী অন্য একজন সঙ্গতিসম্পন্ন বণিকের হাতে সমর্পণ করেন। সেখানে থেকেই হফেজ পড়াশোনা করার অবকাশ পান। যেভাবেই হোক, হফেজ যে কবি-খ্যাতি লাভ করার আগে বিশেষরূপে জ্ঞান অর্জন করেছিলেন, তা তার কবিতা পড়েই বোঝা যায়।
হফেজ ছিলেন উদাসীন সুফী। তার নিজের কবিতার প্রতি তার মমতাও তেমন ছিল না। তাই কবিতা লিখবার পরই তার বন্ধুবান্ধব কেউ সংগ্রহ না করে রাখলে তা হারিয়ে যেত। কিন্তু তার কবিতার অধিকাংশই গজল-গান বলে, লেখা হওয়ামাত্র মুখে মুখে গীত হত। ধর্মমন্দির থেকে শুরু করে পানশালা পর্যন্ত সবখানেই তার গান আদরের সাথে গীত হত।
হফেজ সম্বন্ধে বিশ্ববিজয়ী বীর তৈমুরকে নিয়ে একটি গল্প প্রচলিত আছে। হফেজের কবিতার এই দুটি চরণ ততদিনে জগদ্বিখ্যাত হয়ে গেছে -
সেই সময় তৈমুরের সাম্রাজ্যের রাজধানী ছিল সমরকন্দ। হফেজ তার প্রিয়ার গালের তিলের জন্য তৈমুরের সাম্রাজ্যের রাজধানী বিলিয়ে দিতে চান শুনে তৈমুর ভীষণ ক্রোধান্বিত হয়ে পারস্য জয়ের সময় হফেজকে ডেকে পাঠান। উপায়ন্তর না দেখে হফেজ তৈমুরকে বলেন যে তিনি ভুল শুনেছেন, শেষের চরণের "সমরকন্দ ও বোখারা"র পরিবর্তে "দো মণ কন্দ ও সি খোর্মারা" হবে। "আমি তার গালের তিলের বদলে দু মণ চিনি ও তিন মণ খেজুর দান করব!"
কেউ কেউ বলেন, হফেজ এই উত্তর দেননি। তিনি নাকি দীর্ঘ কুর্নিশ করে বলেছিলেন, "সম্রাট! আমি আজকাল এই রকমই অমিতব্যয়ী হয়ে পড়েছি!" এই জবাব শুনে তৈমুর এত আনন্দ পান যে, শাস্তি দেয়ার বদলে হফেজকে তিনি বহুমূল্য পারিতোষিক দেন। হফেজের নামে এরকম অনেক গল্প চালু আছে, যার বেশীরভাগই বিশ্বাসযোগ্য নয়।
হফেজের প্রায় সব কবিতা "শাখ-ই-নবাৎ" নামক কোনো ইরানি সুন্দরীর স্তবগানে মুখরিত। অনেকে বলেন, "শাখ-ই-নবাৎ" হফেজের দেয়া আদরের নাম। তার আসল নাম হফেজ গোপন করে গেছেন। কোন ভাগ্যবতী এই কবির প্রিয়া ছিলেন, কোথায় ছিল তার কুটির, এ নিয়ে অনেকে অনেক জল্পনা-কল্পনা করেছেন। রহস্য-সন্ধানীদের কাছে এই হরিণ-আঁখি সুন্দরী আজো রহস্যের আড়ালে রয়ে গেছেন।
মহাপ্রয়াণ
তার মৃত্যু সম্বন্ধে একটি বিস্ময়কর গল্প প্রচলিত আছে। শিবলী নোমানী, ব্রাউন সাহেব প্রভৃতি পারস্য সাহিত্যের সকল অভিজ্ঞ সমালোচকই এই ঘটনার উল্লেখ করেছেন।
হাফেজের মৃত্যুর পর একদল লোক তার 'জানাজা' পড়তে (মুসলমানী মতে অন্ত্যেষ্টিক্রিয়া করতে) ও কবর দিতে অসম্মতি জানায়। হাফেজের ভক্তদলের সাথে এ নিয়ে বিসম্বাদের সৃষ্টি হলে কয়েকজনের মধ্যস্থতায় উভয় দলের মধ্যে এই শর্তে রফা হয় যে, হফেজের সমস্ত কবিতা একত্র করে একজন লোক তার যে কোন স্থান খুলবে; সেই পৃষ্ঠায় প্রথম দুই চরণ কবিতা পড়ে হফেজের কি ধর্ম ছিল তা ধরে নেয়া হবে।
আশ্চর্যের বিষয়, এভাবে এই দুই চরণ কবিতা পাওয়া গিয়েছিল -
এর পর উভয়দল মিলে মহাসমারোহে হাফেজকে এক দ্রাক্ষাকুঞ্জে সমাহিত করেন। সে স্থান আজও "হাফেজিয়া" নামে প্রসিদ্ধ। দেশ-বিদেশ হতে লোক এসে আজও কবির কবরে শ্রদ্ধাঞ্জলি অর্পণ করে।
হাফেজ পারস্য ছেড়ে কখনো কোথাও যাননি। স্বদেশ ও স্বপল্লীর প্রতি তার অণু-পরমাণুতে অপূর্ব মমতা সঞ্চিত ছিল। বহু কবিতায় তার বাস-পল্লী "মোসল্লা" এবং "রোকনাবাদে"র খালের প্রশংসা দেখতে পাওয়া যায়।
হাফেজ নিজের সম্বন্ধে বলে গেছেন -
আজ সত্যই হাফেজের কবর নিখিল-প্রেমিকের তীর্থভূমি হয়ে উঠেছে। উৎসঃ কবি কাজী নজরুল ইসলাম-এর অনুবাদমূলক গ্রন্থ রুবাইয়াৎ-ই-হাফিজ থেকে সংকলিত
আমি সুভাষ বলছি
আমি সুভাষ বলছি ২০১১ সালে মুক্তি পাওয়া মহেশ মাঞ্জরেকর পরিচালিত বাংলা ভাষার ভারতীয় চলচ্চিত্র। চলচ্চিত্রের শ্রেষ্ঠাংশে অভিনয় করেন মিঠুন চক্রবর্তী। চলচ্চিত্রটি সম্পর্কে তিনি বলেন: আমি এই পর্যন্ত ৩৫০ এর কাছাকাছি চলচ্চিত্রে অভিনয় করেছি, কিন্তু এটি আমার সবচেয়ে সাহসী চলচ্চিত্র। "আমি সুভাষ বলছি" চলচ্চিত্রটি নেতাজী সুভাষ চন্দ্র বসুর জীবনীর ওপর ভিত্তি করে তৈরি করা।  এটি মারাঠী ভাষার চলচ্চিত্র মে শিভাজি ভোসালে বলতোয়-এর বাংলা সংস্করণ।
অভ্যর্থনা
"আমি সুভাষ বলছি" চলচ্চিত্রে মিঠুন চক্রবর্তীর অভিনয় বেশ প্রশংসিত হয়। এছাড়াও, চলচ্চিত্রটি বক্স অফিসে ভালো আয় করতে সক্ষম হয়।
উজবেকিস্তানের কৃষিকাজ
উজবেকিস্তানের কৃষি ২৮% দেশের শ্রমশক্তিকে কাজে লাগায় এবং দেশের জিডিপির ২৪% (২০০৬ সালের তথ্য) অবদান রাখে। ফসল চাষের জন্য সেচ প্রয়োজন এবং প্রধানত নদী উপত্যকায় ও ওসেসে। দেশটিতে চাষযোগ্য জমি ৪.৪ মিলিয়ন হেক্টর, অথবা উজবেকিস্তানের মোট এলাকার প্রায় ১০%, এবং এটি ফসল ও গবাদি পশুর মধ্যে ভাগ করা হয়েছে। মরুভূমি, চারণভূমি দ্বারা দেশের ৫০% সম্পূর্ণভাবে আবৃত, কিন্তু এই ভূমি ভাগ শুধুমাত্র ভেরা পালনের পক্ষ্যে উপযুক্ত।
কৃষি উৎপাদন
তুলা উজবেকিস্তানের প্রধান অর্থকরি ফসল, ২০০৬ সালে দেশের রপ্তানির ১৭% চিল তল ফা তুলজাতীয় পন্য। প্রায় ১ মিলিয়ন টন তন্তু (৪% -৫% বিশ্ব উৎপাদন) এবং রপ্তানি ৭০০,০০০-৮০০,০০০ টন (বিশ্ব রপ্তানির ১০%) এর বার্ষিক তুলা উৎপাদন সঙ্গে, উজবেকিস্তান ৬তম বৃহত্তম উৎপাদক এবং তুলো মধ্যে দ্বিতীয় বৃহত্তম রপ্তানিকারক বিশ্বে। তবে, এক ফসলের অর্থনীতির সাথে সাথে জনসংখ্যার খাদ্য নিরাপত্তা নিয়েও ঝুঁকি থাকা সত্ত্বেও, উজবেকিস্তান তার উৎপাদিত শস্যকে শস্য উৎপাদনে বৈচিত্র্য রেখেছে, তুলা উৎপাদন কমাচ্ছে। সুতরাং, ১৯৯০ সালে ১.৮ মিলিয়ন হেক্টর থেকে ২০০৪ সালে তুলা চাষ করার এলাকা ১.৪ মিলিয়ন হেক্টরে কমিয়ে আনা হয়, যখন শস্যের আওতায় জমির পরিমান ১.০ মিলিয়ন থেকে ১.৬ মিলিয়ন হেক্টর (কিছু অংশ ফসলের জন্য বরাদ্দকৃত এলাকার ব্যয়) বৃদ্ধি পেয়েছে।  বিভিন্ন বৈচিত্র্যের চলাচলে পিছনে আরেকটি কারণ পরিবেশগত হতে পারে, কারণ তুলার উৎপাদনের প্রয়োজনে সেচ ও সারের বৃহৎ পরিমাণে আরাল সাগরের শুকিয়ে যাওয়া এবং পার্শ্ববর্তী এলাকার মাটিতে মারাত্মক দূষণের অবদান রয়েছে।
বুখারার এবং তার পরিবেশে কারাকুলের ভেরা পতিপালনের প্লেটগুলি একটি ঐতিহ্যবাহী রপ্তানী পণ্য, তবে আজকের মোট রপ্তানির তাদের অবদান খুবই নগণ্য। ১৯৯০ সালে কারাকুলের উৎপাদন ১.৪ মিলিয়ন টন থেকে কমিয়ে ২০০৪ সালে ৭০০,০০০ টনে আনা হয়। মাংসের জন্য গবাদি পশু, ভেড়া এবং মুরগি উৎপাদিত হয়। উজবেকিস্তানে ৩ মিলিয়ন গরু আছে, এবং তারা প্রতিবছর ৫ মিলিয়ন লিটার দুধ উৎপাদন করে। প্রতিবছর প্রতি গরু প্রতি প্রায় ১৬০০ কেজি দুধ উৎপন্ন করে সিআইএসের সর্বনিম্ন স্তরের মধ্যে রয়েছে (রাশিয়া, ইউক্রেন এবং মোল্দাভিয়া প্রতি বছরে প্রতি গহের প্রতি ২৫০০ কেজি তুলনায়) এবং ইইউ দেশগুলির তুলনায়  কম বা উত্তর আমেরিকা কম দুধ উৎপাদনের ফলে কৃষকের উন্নতির জন্য কৃত্রিম বীজতলা ব্যবহারে অপ্রতুল ফিড এবং অনিশ্চয়তা দেখা দেয়।
যদিও চতুর্থ শতাব্দী থেকে উজবেকিস্তানে সিল্কওয়ার্ম এবং শৌখিন গাছ বিদ্যমান এবং রংয়ের প্যাটার্নযুক্ত সিল্কের জন্য দেশটি পরিচিত হলেও রেশম শিল্পটি পরিসংখ্যানগতভাবে অস্পষ্ট বলে মনে করা হয়।
স্তনবৃন্ত উদ্দীপনা
থাম্ব|250x250পিক্সেল|Gabrielle d'Estrées's rouged স্তনবৃন্তের উত্তেজন, জাঁদরেল মহিলা Villars, প্রায় ১৬০০ খ্রিষ্টাব্দে. স্তনবৃন্ত উদ্দীপনা বা  স্তন উদ্দীপনা (Nipple Stimulation) মানুষের একটি সাধারণ যৌন অভ্যাস, এই যৌন অভ্যাস নারীর স্তন বৃন্তকে মর্দন ও চোষণের মাধ্যমে করা হয়ে থাকে। এই যৌন চর্চা যেকোন লিঙ্গের- নারী বা পুরুষ যেকেউই করতে পারে। প্রাপ্তবয়স্ক নারী ও পুরুষ উভয়ই জানিয়েছেন যে, স্তন উদ্দীপনা যৌন উত্তেজনা সৃষ্টি ও বৃদ্ধি করে।
উন্নয়ন এবং শারীরস্থান
বয়ঃসন্ধির সময় পুরুষ স্তন অপূর্ণাঙ্গ থাকে, কিন্তু ঐ মহিলাদের স্তন এর বিকাশ হতে থাকে আর এই বিকাশ প্রধানত  ইস্ট্রজেন এবং প্রজেস্টেরন হরমোনের উপস্থিতির কারণে হয়ে থাকে। নারীর স্তনই সাধারণত সংবেদনশীল। মহিলাদের বড় স্তনের তুলনায় ছোট বা মাঝারি আকৃতির স্তন সাধারণত বেশি সংবেদনশীল।
শারীরবৃত্তীয় প্রতিক্রিয়া
থাম্ব|250x250পিক্সেল|একজন নারী ওপর একজন নারীর স্তন মুখ দিয়ে চুষে চুষে উত্তেজিত করছেন। স্তনবৃন্ত উদ্দীপনা যৌন উত্তেজনা তৈরী করতে পারে। খাড়া বোটা বা দৃঢ় স্তনবৃন্ত যৌন উত্তেজনার একটি লক্ষণ। একজন নারীর সঙ্গী সে পুরুষ বা নারী যেই হোক না কেন, এই যৌন অভ্যাসকে অত্যন্ত যৌন উত্তেজক বলে মনে করে স্তন, এবং বিশেষ করে স্তনবৃন্ত একটি কামোদ্দীপক অঙ্গ।
স্তনবৃন্ত উত্তেজিত করা হলে নারীদের দুশ্চিন্তা হ্রাস পায় এবং সঙ্গীর সাথে তার অন্তরঙ্গতা বৃদ্ধি পায় ও সম্পরক দৃঢ় হয়।
স্তনবৃন্ত উত্তেজনা যেহেতু নারীদের জন্য অত্যন্ত যৌনউদ্দীপক অঙ্গ সেহেতু যৌন সঙ্গীর অবশ্যই উচিত স্তনবৃন্তকে উত্তেজিত করা।
ঘাটেশ্বর
ঘাটেশ্বর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল দুইটি আটচালা শিবমন্দির।
বসু পরিবারের আটচালা শিবমন্দির
১২৬২ বঙ্গাব্দে রাণী রাসমণির দেওয়ান হরিনারায়ণ বসু ১৬ ফুট ৪ ইঞ্চি X ১৫ ফুট মাপের ও ৩০ ফুট উচ্চ একটি পূর্বমুখী প্রতিষ্ঠালিপিহীন আটচালা শিবমন্দির প্রতিষ্ঠা করেন। ১০ ফুট ৩ ইঞ্চি X ৭ ফুট ৪ ইঞ্চি। ১৩ ফুট ৭ ইঞ্চি X ১৩ ফুট ৪ ইঞ্চি মাপের মন্দিরের আয়তাকার গর্ভগৃহে পাশখিলান ও পেণ্ডেনটিভ করে গম্বুজাকারে নির্মিত। মন্দিরের শিবলিঙ্গে হরিনারায়ণ বসুর পিতা কৃষ্ণচন্দ্র বসুর নাম উৎকীর্ণ
ঘোষচৌধুরী পরিবারের আটচালা শিবমন্দির
ঊনবিংশ শতাব্দীর প্রথমার্ধে স্থানীয় ঘোষচৌধুরী পরিবার দ্বারা ২৪ ফুট ৯ ইঞ্চি X ২১ ফুট ৩ ইঞ্চি মাপের ও ৩০ ফুট উচ্চ একটি দক্ষিণমুখী আটচালা শিবমন্দির নির্মিত হয়। মন্দিরে আয়নিক ক্যাপিটাল ও ফ্যানেলাইটের প্রয়োগ করা হয়েছে।
প্রত্নতত্ত্ব
ঊনবিংশ শতাব্দীর নব্বইয়ের দশকে এই গ্রামে একটি পুকুর সংস্কারের সময় তিনটি প্রাচীন জৈনমূর্তি আবিষ্কৃত হয়। এর মধ্যে একটি তীর্থঙ্কর আদিনাথের মূর্তি কলকাতা শহরে আশুতোষ সংগ্রহালয়ে সংরক্ষিত রয়েছে।
কূটনৈতিক পদমর্যাদা
কূটনৈতিক পদমর্যাদা (Diplomatic rank) হচ্ছে আন্তর্জাতিক সম্পর্ক ও কূটনীতিবিদ্যার একটি গুরুত্বপূর্ণ অংশ। সাধারণ অর্থে, একটি দেশের কূটনৈতিক মিশনে অবস্থানকারী সরকারী ও বেসরকারী ব্যক্তিবর্গের পদমর্যাদাকেই কূটনৈতিক পদমর্যাদা নামে অভিহিত করা হয়ে থাকে। ১৯৬১ সালে অষ্ট্রিয়ার ভিয়েনাতে কূটনৈতিক সম্পর্ক সংক্রান্ত একটি সম্মেলনে কূটনৈতিক মিশনের পদমর্যাদা সর্ম্পকে বলা হয়েছে।
সাধারণ ইউরোপীয় কূটনৈতিক পদমর্যাদা
১৮১৫ সালের কংগ্রেস অব ভিয়েনার মাধ্যমে কূটনৈতিক পদমর্যাদার গুরুত্ব দেয়া হয়।
আধুনিক কূটনৈতিক পদমর্যাদা
১৯৬১ সালের ভিয়েনা সম্মেলনে আধুনিক কূটনৈতিক পদমর্যাদা নির্ধারন করা হয়।
এছাড়াও নিম্নোক্ত শব্দগুলো ব্যবহার করা হয় -
চাঁদনী চক্ মেট্রো স্টেশন
চাঁদনি চক হল কলকাতা মেট্রোর একটি স্টেশন। ১৯৯৫ সালের ১৯ ফেব্রুয়ারি এই স্টেশনটি চালু হয়েছিল। স্টেশনটি কলকাতার চাঁদনি চক বাজারের কাছে অবস্থিত। দ্য স্টেটসম্যান পত্রিকার কেন্দ্রীয় কার্যালয় ভিক্টোরিয়া হাউস, আনন্দবাজার পত্রিকা গোষ্ঠীর প্রধান কার্যালয়, যোগাযোগ ভবন ও এয়ার ইন্ডিয়ার কলকাতা কার্যালয় এই স্টেশনটির কাছে অবস্থিত। চাঁদনি চক স্টেশনটি কলকাতার একটি ব্যস্ত বাজার অঞ্চলে অবস্থিত। এই স্টেশনের কাছে কলকাতার কয়েকটি শপিং মলও গড়ে উঠেছে।
ভাবনগর বিমানবন্দর
ভাবনগর বিমানবন্দর হল ভারতের পশ্চিমের রাজ্য গুজরাটের একটি ছোট শহর ভাবনগরের বিমানবন্দর।বিমানবন্দরটি শহরথেকে দূরে অবস্থিত।বিমানবন্দরটি মোট  জমি নিয়ে গঠিত।বিমানবন্দরটির রানওয়ে ১৯২০ মিটার দীর্ঘ।এই বিমানবন্দর ২০১৩-২০১৪ সালে ৬৬,৯৮৯ জন যাত্রী পরিবহন করেছে।
চাওঘাট
চাওয়াক্কাড় (Chavakkad) ভারতের কেরালা রাজ্যের ত্রিশূর জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৪ মিটার (৪৫ ফুট)।
জনসংখ্যার উপাত্ত
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে চাওয়াক্কদ এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ইঙ্গ-চীনা চুক্তি, ১৯০৬
ইঙ্গ-চীনা চুক্তি ১৯০৬ খ্রিষ্টাব্দে চিং সাম্রাজ্য ও ব্রিটিশ সরকারের মধ্যে স্বাক্ষরিত একটি চুক্তি।
প্রেক্ষাপট
১৯০৪ খ্রিষ্টাব্দে ব্রিটিশদের তিব্বত অভিযানের ফলে ব্রিটিশদের সঙ্গে তিব্বতী মন্ত্রীপরিষদের মধ্যে একটি চুক্তি স্বাক্ষরিত হয়। এই চুক্তির ফলে ব্রিটিশরা ইয়াদং, গ্যানৎসে ও গার্তোক অঞ্চলে বাণিজ্য করার অনুমতি লাভ করে, তিব্বত ও সিক্কিমের সীমান্ত নির্দিষ্ট হয়, তিব্বত সরকার প্রায় ৭,৫০০,০০০ টাকার সমপরিমাণ অর্থ দিতে বাধ্য থাকে এবং তিব্বতের সঙ্গে অন্যান্য বৈদেশিক শক্তির সম্পর্ক নিষিদ্ধ হয়। ক্ষতিপূরণ লাভ না করা পর্যন্ত চুম্বি উপত্যকা ব্রিটিশদের শাসনাধীনে থাকার কথাও বলা হয়। কিন্তু চিং রাজবংশের তিব্বতের প্রতিনিধি আম্বান ইয়ু তাই সর্বসমক্ষে এই চুক্তির বিরোধিতা করলে ব্রিটিশরা তিব্বতের ওপর চীনের অধিকার স্বীকার করে নেয়, ফলে ১৯০৬ খ্রিষ্টাব্দে চিং সাম্রাজ্য ও ব্রিটিশ সরকারের মধ্যে একটি চুক্তি স্বাক্ষরিত হয়।
চুক্তির বিষয়
১৯০৬ খ্রিষ্টাব্দের এই চুক্তির দ্বারা ১৯০৪ খ্রিষ্টাব্দে তিব্বতীদের সঙ্গে চুক্তির শর্তপূরণ নিশ্চিত করা হয়। এই চুক্তি অনুসারে চিং রাজসভা থেকে অর্থলাভের বিনিময়ে তিব্বতের প্রশাসনে হস্তক্ষেপ না করা ও তিব্বতের অংশ অধিকার না করার প্রতিশ্রুতি দেয়। অপরদিকে চিং সাম্রাজ্য তিব্বতের অভ্যন্তরীণ প্রশাসনে অন্য বৈদেশিক শক্তিকে হস্তক্ষেপ করার অনুমতি না দেওয়ার জন্য চুক্তিবদ্ধ হয়।
বিজেএমসি দল
বাংলাদেশ পাট কল কর্পোরেশন দল বাংলাদেশে একটি ক্রীড়া ক্লাব যা মূলত ঢাকাকে কেন্দ্র করে তাদের কার্যক্রম পরিচালনা করে। দলটি বিজেএমসি দল নামে সর্বাধিক পরিচিত। দলটি পূর্বে ১৯৭১ সাল পর্যন্ত পূর্ব পাকিস্তান আইডিসি, ১৯৭১ থেকে ১৯৭৮ পর্যন্ত বাংলাদেশ জেআইসি এবং তারপর নাম পরিবর্তন করে বিজেএমসি দল করা হয়। ১৯৮১ সালে দলটি তাদের ফুটবল সম্পর্কিত কার্যক্রম বন্ধ করে দেয় এবং দীর্ঘ ২৯ বছর পর ২০১০ সালে নতুন পরিচালক আরিফ খান জয়ের নেতৃত্বে পুনরায় পেশাদার ফুটবলে যোগ দেয়।
চকপরান-কাটাখালি
চকপরান-কাটাখালি ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল জঙ্গলকাটি মসজিদ।
পাঞ্জাব মেইল
দ্যা ১২১৩৭/১২১৩৮ পাঞ্জাব মেইল ইন্ডিয়ান রেলওয়ের সেন্ট্রাল রেলওয়ে জোন এর একটি সুপারফাস্ট এক্সপ্রেস ট্রেন। থাম্ব|পাঞ্জাব মেইল ট্রেনটি ভারতের মুম্বাই ও ফিরোজপুর এর মধ্যে চলাচল করে থাকে। ট্রেনটি মুম্বাই সিএসটি হতে ফিরোজপুর যাওয়ার পথে ১২১৩৬ নং ট্রেন এবং ফিরোজপুর হতে পুনরায় মুম্বাই সিএসটিতে ফিরে আসতে ১২১৩৮ নং ট্রেন হিসাবে পরিচালিত হয়ে থাকে। মুম্বাই ও ফিরোজপুর এর মধ্যে দৈনিক নিয়মিত চলাচলকারী দুটি ট্রেন এর মধ্যে এটি একটি। অপর ট্রেনটি হচ্ছে ফিরোজপুর জনতা এক্সপ্রেস।
ইতিহাস
এটি ভারতের মধ্যে চলাচলকারী ট্রেন এক্সপ্রেসগুলোর মধ্য অন্যতম প্রাচীন একটি এক্সপ্রেস। এক্সপ্রেসটি ১৯১২ সাল হতে( ১০৫ বছর) ভারতের অভ্যন্তরে চলাচল করে আসছে।  ধারণা করা হয় এক্সপ্রেসটির আনুষ্ঠানিক যাত্রা শুরু হয় ১৯১২ সালের ১ জুন। তখন ট্রেনটি পরিচিত ছিলো পাঞ্জাব লিমিটেড হিসাবে এবং প্রাথমিকভাবে ট্রেনটি ব্রিট্রিশ কর্মকর্তা, সিভিল সার্জেন্ট এবং তাদের পরিবারবর্গকে ব্যালার্ড পিয়ার হতে পেশোয়ার এবং দিল্লি ও ভারতের উত্তর পশ্চিম সীমান্তে পরিবহন করত। এই এক্সপ্রেস ট্রেনটি অপর একটি ট্রেন দ্যা গ্রান্ড ট্রাঙ্ক এক্সপ্রেস, যা ১৯২৯ সালের ১ জানুয়ারী হতে চলাচল করে, তা হতেও পুরাতন। ১৯১৪ সালে পাঞ্জাব মেইল এর যাত্রা শুরুর স্টেশন পরিবর্তন করে ভিক্টোরিয়া টার্মিনাস এ নিয়ে যাওয়া হয় এবং পরবর্তী সময়ে ১৯৪৭ সালে ভারত বিভাগের পরে পুনরায় ভারত-পাকিস্তান সীমান্তের ফিরোজপুরে নিয়ে আসা হয়।
কোচসমূহ
বর্তমানে দ্যা ১২১৩৭/১২১৩৮ পাঞ্জাব মেইল এর ১টি এসি ফার্স্ট ক্লাস কাম এসি ২ টিয়ার কোচ, ১ টি এসি ২ টিয়ার কোচ, ১ টি এসি ২ কাম এসি ৩ টিয়ার কোচ, ৫ টি এসি ৩ টিয়ার কোচ, ১০ টি স্লীপার ক্লাস কোচ, ৩ টি সাধারণ আনরিজার্ভড কোচ এবং ১ টি প্যানট্রি কার রয়েছে।
ভারতের অধিকাংশ ট্রেন সার্ভিসের ক্ষেত্রেই অবশ্য প্রয়োজনের উপর নির্ভর করে ভারতীয় রেলওয়ে ট্রেনের কোচ কম্বিনেশনের উপর যে কোনও পরিবর্তন আনতে পারে।
পাঞ্জাব মেইল অবশ্য একটি রেলওয়ে মেইল কোচও পরিবহন করে থাকে। আর এ কারণেই এক্সপ্রেসটির নামের সাথে মেইল শব্দটি যু্ক্ত হয়েছে।
সার্ভিস
পাঞ্জাব মেইল ১২১৩৭ নং ট্রেনটি ৩৪ ঘণ্টা ০০ মিনিটে ১৯৩০ কিলোমিটার(৫৬.৭৬ কিমি/ঘণ্টা) পথ অতিক্রম করে এবং পাঞ্জাব মেইল ১২১৩৮ নং ট্রেনটি ৩৩ ঘণ্টা ৫৫ মিনিটে ১৯৩০ কিলোমিটার(৫৬.৯০ কিমি/ঘণ্টা) পথ অতিক্রম করে।
ইন্ডিয়ান রেলওয়ের নিয়মানুসারে যেহেতু ট্রেনটির গড় গতি ৫৫ কিমি/ঘণ্টা(৩৪ মাইল/ঘণ্টা), তাই এটিকে সুপারফাস্ট এক্সপ্রেস ট্রেন এর মধ্যে অন্তর্ভুক্ত করা হয়।
ব্যবহৃত ইঞ্জিন
পূর্বে ট্রেনটিকে ৩ টি লোকোমোটিভ পরিচালনা করত। একটি ডুয়েল ট্রাকশন ডাব্লিউসিএএম ৩ ইঞ্জিন ট্রেনটিকে মুম্বাই সিএসটি হতে ইগতপুরি পর্যন্ত নিয়ে যেত। এরপর ঘাজিয়াবাদ হতে একটি ডাব্লিউএপি ৪ ইঞ্জিন ট্রেনটিকে নয়া দিল্লি পর্যন্ত নিয়ে যেত এবং শেষ পর্যন্ত একটি ডাব্লিউডিপি ৪ ইঞ্জিন ট্রেনটিকে ভগত কি কথি হতে বাকি পথ নিয়ে গিয়ে এর শেষ স্টেশন ফিরোজপুর ক্যান্টনমেন্ট এ পৌঁছাতো।
সেন্ট্রাল রেলওয়ে ২০১৫ সালের ৬ জুন এর এসি-ডিসি কনভারশন সম্পন্ন করার পর বর্তমানে ট্রেনটি মুম্বাই সিএসটি হতে একটি ডাব্লিউএপি ৪ ইঞ্জিন দ্বারা নয়া দিল্লি পর্যন্ত পরিচালিত হয় এবং একটি ডাব্লিউডিপি  ৪ লোকোমোটিভ দ্বারা ভগত কি কথি হতে এর শেষ গন্তবব্যস্থল ফিরোজপুর ক্যান্টনমেন্ট পর্যন্ত পরিচালিত হয়।
এমরান আলী সরকার
এমরান আলী সরকার (মৃত্যু: ১২ ডিসেম্বর ২০০৭) বাংলাদেশের রাজশাহী জেলার রাজনীতিবিদ যিনি তৎকালীন রাজশাহী-১১ আসনের সংসদ সদস্য ও ত্রাণ ও পুনর্বাসন মন্ত্রী ছিলেন।
প্রাথমিক জীবন
এমরান আলী সরকার রাজশাহীর রামচন্দ্রপুরে জন্মগ্রহণ করেন। তার স্ত্রী আমেনা বেগম ২ অক্টোবর ২০১৮ সালে মৃত্যুবরণ করেন।
রাজনৈতিক জীবন
এমরান আলী সরকার ন্যাপ-ভাসানী থেকে বাংলাদেশ জাতীয়তাবাদী দলে যোগ দিয়ে বিএনপির জাতীয় স্থায়ী কমিটির সদস্য হয়ে ছিলেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১১ আসন থেকে সংসদ সদস্য নির্বাচিত হন। তিনি জিয়াউর রহমানের মন্ত্রিসভায় ও আবদুস সাত্তারের মন্ত্রিসভায় ত্রাণ ও পুনর্বাসন মন্ত্রী হিসেবে দায়িত্ব পালন করেন। তিনি রাজশাহী পৌরসভার চেয়ারম্যান ছিলেন।
মৃত্যু
এমরান আলী সরকার ১২ ডিসেম্বর ২০০৭ মৃত্যুবরণ করেন।
চন্দনদহ
চন্দনদহ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বিষ্ণুপুর থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল ব্রিটিশ আমলে নির্মিত একটি নীলকুঠি।
নীলকুঠি
চন্দনদহ গ্রামের প্রাথমিক বিদ্যালয়ের নিকটে ৪০ ফুট X ১৩ ফুট ৬ ইঞ্চি মাপের ও ১৫ ফুট উচ্চ জীর্ণ ও ধ্বংসপ্রায় একটি নীলকুঠি অবস্থিত। এই নীলকুঠির উত্তর ও দক্ষিণ দিকে ১১ ফুট ৬ ইঞ্চি X ১১ ফুট ৬ ইঞ্চি মাপের দুইটি বর্গাকৃতি গম্বুজাকৃতি ছাদ বিশিষ্ট কক্ষ অবস্থিত। বাড়িটি নির্মাণে ২১ X ১৪ X ৫ ঘন সেন্টিমিটার মাপের ইট ব্যবহৃত হয়েছে। বর্তমানে এই বাড়িটিকে হিন্দু ও মুসলিম ধর্ম্বাবলম্বী উভয় সম্প্রদায়ের মানুষ বিভিন্ন ধর্মীয় আচার পালনের জন্য ব্যবহার করে থাকেন।
বসন্তপুর উচ্চ বিদ্যালয়
বসন্তপুর উচ্চ বিদ্যালয় ঝিনাইদহ জেলার শৈলকূপা উপজেলার ত্রিবেনী ইউনিয়নের একটি খ্যাতিসম্পন্ন বিদ্যালয়। এটি ১৯৪৮ সালে এই গ্রমের মৌলভি মুহাম্মাদ তোফায়েল উদ্দিন কর্তৃক প্রতিষ্ঠিত হয়েছিলো। বিদ্যালয়টি ইসলামী বিশ্ববিদ্যালয়ের ১ কিলোমিটার দূরে নিকটস্থ একটি বিদ্যালয়। বিদ্যালয়টি কুষ্টিয়া-ঝিনাইদহ মহাসড়কের নিকট শেখপাড়ার অদূরে মাসুমবাজার নামক স্থানে অবস্থিত। ফলাফলের দিক দিয়ে বিদ্যালয়টি প্রায়ই শৈলকুপা উপজেলার মধ্য প্রথম, দ্বিতীয় বা তৃতীয় স্থান দখল করে থাকে।
এক্স উইন্ডো সিস্টেম
thumb|300px|এমআইটি এক্স সংঘের ডিস্ট্রিবিউশনের পরিচিত [[twm ইউন্ডো ম্যানেজেরের অধীনে চলা গ্রাফিকাল ইউজার ইন্টারফেইস এবং অ্যাপলিকেশনগুলোর একটি ঐতিহাসিক উদাহরণ: এক্স টার্মিনাল, Xbiff, xload এবং একটি গ্রাফিকাল নির্দেশিকা পাতা ব্রাউজার]]
এক্স উইন্ডো সিস্টেম (সাধারনত এক্স১১ নামে পরিচিত, তাদের বর্তমান ভার্শন নম্বরের প্রধান অংশ ১১ এর উপর ভিত্তি করে, অথবা সংক্ষিপ্ত আকারে এক্স) একটি কম্পিউটার সফটওয়্যার ব্যবস্থা এবং নেটওয়ার্ক প্রটোকল যা সংযুক্ত কম্পিউটারসমূহের (networked computers) জন্য গ্রাফিকাল ইউজার ইন্টারফেইস (GUI) এবং সম্বৃদ্ধ ইনপুট ডিভাইস চালনার ভিত্তি তৈরি করে। এটি একটি হার্ডওয়ার অ্যাব্সট্রাকশন লেয়ার তৈরি করে যেখানে একটি সার্বজনীন কমান্ডগুচ্ছের সাহায্যে সফটওয়্যার লেখা হয়, যার ফলে প্রোগ্রামগুলো ডিভাইস স্বাধীনতা পায় এবং এক্স বাস্তবায়নকৃত যেকোনো কম্পিউটারে পুনঃব্যবহৃত হতে পারে।
এক্স-এর উৎপত্তি ম্যাসাচুসেট্‌স ইনস্টিটিউট অফ টেকনোলজি (এম,আই,টি) থেকে ১৯৮৪ সালে। প্রটোকলের ভার্শনটি সেপ্টেম্বর ১৯৮৭ থেকে এক্স১১ স্থির রয়েছে। এক্স.অর্গ ফাউন্ডেশনটি এই এক্স প্রজেক্টটি পরিচালনা করে, যার বর্তমান রেফারেন্স বাস্তবায়ন, এক্স.অর্গ সার্ভার, ফ্রি এবং ওপেন সোর্স সফটওয়্যার হিসেবে এম,আই,টি লাইসেন্স এবং সমগোত্রীয় অনুমতিদায়ক লাইসেন্সের অধীনে পাওয়া যায়।
চেলোর
চেলোর (Chelora) ভারতের কেরালা রাজ্যের কণ্ণুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে চেলোর শহরের জনসংখ্যা হল ১৯,৫৬৬ জন। এর মধ্যে পুরুষ ৪৮% এবং নারী ৫২%।
এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে চেলোর এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
২০১৬–১৭ দক্ষিণ আফ্রিকা মহিলা ক্রিকেট দলের বাংলাদেশ সফর
দক্ষিণ আফ্রিকা মহিলা ক্রিকেট দল পূর্ব নির্ধারিত সময়সূচী মোতাবেক জানুয়ারি, ২০১৭ সালে বাংলাদেশ সফরে আসে। এ সফরে দলটি ৫টি একদিনের আন্তর্জাতিকে অংশগ্রহণের লক্ষ্যে বাংলাদেশ মহিলা ক্রিকেট দলের বিপক্ষে প্রতিদ্বন্দ্বিতায় অবতীর্ণ হয়। প্রকৃতপক্ষে এ সফরটি অক্টোবর, ২০১৫ সালে আয়োজনের কথা ছিল। ঐ সফরে ৩টি ওডিআই ও ৪টি টি২০আই খেলা আয়োজনের ব্যবস্থা থাকলেও বিসিবি বা সিএসএ’র তরফ থেকে কোন কারণ ব্যাখ্যা করা হয়নি।
দক্ষিণ আফ্রিকা এ সিরিজে ৪-১ ব্যবধানে জয়ী হয়।
ভাদোহী জেলা
প্রাচীন সময়কাল
মহাকাব্য মহাভারত অনুসারে, পঞ্চপাণ্ডব লাক্ষাগৃহ থেকে একটি সুড়ঙ্গ দিয়ে পালিয়ে গিয়েছিলেন এবং এখানে সেম্রাধনাথ নামে একটি জায়গায় আশ্রয় নিয়েছিলেন। আরও বলা হয় যে ভগবান রাম যখন তাঁর স্ত্রী সীতাকে ত্যাগ করেছিলেন, তখন তিনি এখানে মহর্ষি বাল্মিকির আশ্রমে থাকতেন। এখানে, লব এবং কুশ জন্মগ্রহণ করেছিলেন এবং মাতা সীতা এখানে পাতাল প্রবেশ করে দেবী ধরিত্রীর কোলে চলে গিয়েছিলেন।
এই অঞ্চলটি সন্ত রবিদাসের নামের সাথেও যুক্ত, যেজন্য এক সময় এই জেলার নাম সাধু রবিদাস নগর দেওয়া হয়েছিল।
মধ্যযুগীয় সময়কাল
এই অঞ্চলের  ভর রাজ  দের নাম থেকে ভাদোহী নামটি এসেছে বলে মনে করা হয়, ভাদোহী তাদের রাজধানী ছিল। ভর শাসকদের কিছু চিহ্ন ধ্বংসপ্রাপ্ত ঢিবি এবং পুরাতন জলাশয়গুলির নামে পাওয়া গেছে। এরা ছিল কনৌজ রাজ্যের একটি শাখা, যা মধ্যযুগের প্রথমদিকে জৌনপুর রাজ্যের অন্তর্ভুক্ত ছিল। মোগল সম্রাট আকবরের রাজত্বকালে, ভাদোহিকে  দস্তুর  করা হয়েছিল এবং এলাহাবাদ  সরকারে  অন্তর্ভুক্ত করা হয়েছিল।
পঞ্চদশ শতাব্দীর মধ্যে  ভর  দের  মনাস রাজপুত  রা পরাজিত করে। এদের বংশের প্রথম প্রধান ছিলেন সাগর রাই, এবং তাঁর নাতি যোধ রাই মুঘল সম্রাট শাহ-ই-জাহানের কাছ থেকে এই অঞ্চল 'জমিদারী সনদ' (দলিল) হিসাবে পেয়েছিলেন।
তবে প্রায় ১৭৫০ খ্রিস্টাব্দের দিকে জমির রাজস্ব বকেয়া পরিশোধ না করার কারণে, প্রতাপগড়ের রাজা প্রতাপ সিংহ, তাঁর বকেয়া পরিশোধের পরিবর্তে পুরো পরগনা বেনারসের বলবন্ত সিংকে দিয়েছিলেন, পরবর্তীকালে ১৭৭৭০  খ্রিস্টাব্দে  তিনি এটিকে ব্রিটিশদের অধীনস্থ আওধের নবাব সুজা-উদ-দৌলা কাছ থেকে সনদ হিসেবে পেয়েছিলেন।
১৯১১ সালে, ভাদোহী, সদ্য নির্মিত বেনারস রাজত্বের প্রথম রাজা, মহারাজা প্রভু নারায়ণ সিংহের অধীনে আসে। এটি ১৯৪৭ সাল পর্যন্ত বেনারসের হাতেই ছিল।
শান্তনু ভট্টাচার্য
শান্তনু ভট্টাচার্য (জন্ম:১৯৫৭) একজন ভারতীয় রসায়নবিদ এবং ভারতীয় বিজ্ঞান ইনস্টিটিউটের অধ্যাপক। তিনি অ্যামিনো অ্যাসিড, চাক্রিক পেপটাইড এবং জৈবনিকভাবে সক্রিয় প্রাকৃতিক উপাদানগুলো নিয়ে বিস্তারিত গবেষণা করেছেন। এছাড়াও শান্তনু ভারতীয় বিজ্ঞান একাডেমি, বিশ্ব বিজ্ঞান একাডেমি ও ইন্ডিয়ান একাডেমি অব সায়েন্সেস এর একজন নির্বাচিত ফেলো। রাসায়নিক বিজ্ঞানে অবদানের জন্য শান্তনুকে ভারতীয় বৈজ্ঞানিক ও শিল্প গবেষণা কাউন্সিল ২০০৩ সালে ভারতে বিজ্ঞানের অন্যতম সর্বোচ্চ সম্মানজনক পুরস্কার শান্তি স্বরূপ ভাটনগর পুরস্কার প্রদান করে। এছাড়াও তিনি ২০০২ সালে ভারত সরকারের জীবপ্রযুক্তি বিভাগের জাতীয় জীববিজ্ঞান পুরস্কার এবং ২০১০ সালে টোয়াস পুরস্কারে ভূষিত হন।
জীবনী
শান্তনু ভট্টাচার্য ১৯৫৭ সালের ২৩ জুন ভারতের পশ্চিমবঙ্গ রাজ্যে জন্মগ্রহণ করেন। তিনি কলকাতা বিশ্ববিদ্যালয় হতে রসায়নে স্নাতক (সম্মান) ও রাজাবাজার বিজ্ঞান কলেজ থেকে স্নাতকোত্তর ডিগ্রি লাভ করেন। অতঃপর তিনি যুক্তরাষ্ট্র জীব-জৈব বিজ্ঞান বিষয়ে অধ্যয়ন শুরু করেন। নিউ জার্সি অঙ্গরাজ্যের নিউ ব্রান্সউইক শহরের (কানাডার নিউ ব্রান্সউইক শহরের সাথে বিভ্রান্ত হওয়া যাবে না) রুটগার্স বিশ্ববিদ্যালয়ে  রবার্ট এ মসের অধীনে শান্তনু গবেষণা শুরু করেন।  ১৯৮৮ সালে তিনি পিএইচডি ডিগ্রি লাভ করেন। অতঃপর শান্তনু এমআইটিতে নোবেল বিজয়ী হর গোবিন্দ খোরানার অধীনে ডক্টরেটোত্তর পড়াশোনা সম্পন্ন করেন। ঝিল্লিস্থ প্রোটিনে সংকেত সঞ্চালন ছিল এমআইটিতে তার গবেষণার বিষয়বস্তু। ভারতে প্রত্যাবর্তন করে তিনি ভারতীয় বিজ্ঞান ইনস্টিটিউটে যোগদান করেন। তিনি ১৯৯১ থেকে ১৯৯৬ সাল পর্যন্ত সহকারী অধ্যাপক, ১৯৯৬ থেকে ২০০১ সাল পর্যন্ত সহযোগী অধ্যাপক ও ২০০১ সাল থেকে অধ্যাপক হিসেবে দায়িত্ব পালন করছেন। তিনি বর্তমানে সেখানে জৈব রসায়ন বিভাগের সভাপতিরূপে দায়িত্ব পালন করছেন। তিনি জওহরলাল নেহরু বিজ্ঞান গবেষণা কেন্দ্রের রাসায়নিক জীববিজ্ঞান শাখার অবৈতনিক অধ্যাপকরূপেও কর্মরত আছেন।
গবেষণা
রসায়ন ও জীববিজ্ঞান উভয় বিষয়ের সঙ্গেই তার গবেষণা ওতপ্রোতভাবে জড়িয়ে আছে। প্রকৃতিতে লভ্য নয় এমন অ্যামিনো অ্যাসিড, চাক্রিক পেপটাইড, ডিএনএ অণুর বন্ধন গঠনকারী ক্ষুদ্র অণু -  এসব বিষয়ে তার বিশদ পর্যবেক্ষণ ও অবদান রয়েছে। লিপিডের আণবিক গঠন, পেপটাইডের নকশা, মাইসেলির (কোষ প্রাচীরের ক্ষুদ্রতম গাঠনিক একক) গাঠনিক অধ্যয়ন, ডিএনএ বন্ধনসৃজক ক্যান্সারবিরোধী এজেন্ট, ন্যানোকণা আবিষ্কার ও সংশ্লেষণ - এসব ক্ষেত্রে শান্তনুর কাজ নতুন দিগন্ত উন্মোচন করেছে। ভারতীয় বিজ্ঞান একাডেমির ওয়েবসাইটে তার ১১৭টি গবেষণা প্রবন্ধ তালিকাভুক্ত হয়েছে। জৈব ও আণবিক অধ্যয়নের জন্য তিনি ভারতীয় বিজ্ঞান ইনস্টিটিউটে একটি বিজ্ঞানাগার গড়ে তুলেন। তিনি বহু বিজ্ঞানীর স্নাতকোত্তর,   ডক্টরেট এবং ডক্টরেটোত্তর গবেষণা তত্ত্বাবধান করেছেন। তিনি "বায়োকনজুগেট কেমিস্ট্রি" এবং আমেরিকান রসায়নবিদ সমিতির "লাংমুইর"(পৃষ্ঠীয় ও কলয়েড রসায়ন নিয়ে আলোচনা করা সাময়িকী) এর ন্যায় জার্নালের সম্পাদনা পর্ষদেও নিয়োজিত আছেন।
মহানগর দায়রা জজ আদালত
মহানগর দায়রা জজ আদালত বা মহানগর সেশন জজ কোর্ট এক ধরনের দায়রা আদালত যা কেবলমাত্র বাংলাদেশের মহানগর শহরে পাওয়া যায়। মহানগর দায়রা আদালত কেবলমাত্র মহানগর অঞ্চলের ফৌজদারি মামলাগুলি মোকাবেলা করে। এই আদালতগুলি দায়রা জজদের অধীনে পরিচালিত হয়। বাংলাদেশের ফৌজদারী কার্যবিধির ২০০৯ সংশোধনী অনুসারে দায়রা জজদের সরকার নিয়োগ করে।
সার্স-কোভি-২ ভাইরাসের ওমিক্রন বিএফ.৭ প্রকারণ
সার্স-কোভি-২ ভাইরাসের ওমিক্রন বিএফ.৭ প্রকারণ হল সার্স-কোভি-২ ভাইরাসের প্রকারণসমূহের একটি উপপ্রকারণ।
মহানগর দায়রা জজ আদালত
ফৌজদারী কার্যবিধির জন্য মহানগর শহরগুলির জন্য বাংলাদেশ সরকার পৃথক দায়রা আদালত প্রতিষ্ঠা করতে হবে। মহানগর ম্যাজিস্ট্রেট আদালতগুলি মহানগর দায়রা জজ আদালতের নিয়ন্ত্রণাধীন এবং অধীনস্থ।
সার্স-কোভি-২ ভাইরাসের ওমিক্রন বিএফ.৭ প্রকারণ
এটি চীনে কোভিড-১৯ এর ২০২২ সালের শেষের দিকের ঢেউয়ের জন্য দায়ী বলে জানা গেছে। চীনের ছড়াবার আগে এই প্রকারণটি ২০২২ সালের আগস্ট থেকে মার্কিন যুক্তরাষ্ট্র এবং ইউরোপে পাওয়া গেছে। এটি ২০২২ সালের শেষদিকে প্রথম চীনের ইয়ানতাই এবং শাওগুয়ান জেলায় দেখা গিয়েছিল।
মহানগর দায়রা জজ আদালত
শ্রেণিবিন্যাস
বর্তমানে একটি মহানগর দায়রা জজ আদালতের সমন্বয়ে একটি তিন-স্তরের কাঠামো রয়েছে-
সার্স-কোভি-২ ভাইরাসের ওমিক্রন বিএফ.৭ প্রকারণ
প্রাথমিক গবেষণায় ইঙ্গিত পাওয়া যায় যে, এটি অত্যন্ত সংক্রামক এবং অন্যান্য প্রকারণের তুলনায় দ্রুত ছড়িয়ে পড়ে, এটিও দেখা গেছে যারা কোভিড-১৯ টিকা গ্রহণ করেছেন তাদের সংক্রামিত করে।
মহানগর দায়রা জজ আদালত
শ্রেণিবিন্যাস
মহানগর দায়রা জজ এবং অতিরিক্ত মহানগর দায়রা জজদের একই অনুশীলনের ক্ষমতা রয়েছে তবে অতিরিক্ত মহানগর দায়রা জজের দায়িত্ব মহানগর দায়রা জজ ভাগ করে দেন। যুগ্ম দায়রা জজ মহানগর দায়রা জজের অধস্তন। মহানগর দায়রা জজ বিধি তৈরি করতে পারেন বা যুগ্ম দায়রা জজদের বিশেষ আদেশ দিতে পারেন।
সার্স-কোভি-২ ভাইরাসের ওমিক্রন বিএফ.৭ প্রকারণ
লক্ষণ
প্রকারণটির পাঁচটি লক্ষণ রয়েছে: রক্ত জমাট বাঁধা, গলা ব্যথা, কাশি, ক্লান্তি এবং নাক দিয়ে পানি পড়া সবচেয়ে বেশি জানা যাওয়া এবং সাধারণ লক্ষণ।
মহানগর দায়রা জজ আদালত
দন্ড প্রদানের ক্ষমতা
ফৌজদারী কার্যবিধির দণ্ডকে মহানগর দায়রার বিচারকরা যে শাস্তি দিতে পারেন তা সংজ্ঞায়িত করে। সিআরপিসি মহানগর দায়রা জজ এবং অতিরিক্ত মহানগর দায়রা জজকে আইন দ্বারা অনুমোদিত যে কোন সাজা প্রদান করার নির্দেশ দিয়েছে। তবে এই জাতীয় বিচারকের দ্বারা যে কোনও মৃত্যুদণ্ড কার্যকর করার জন্য উচ্চ আদালত বিভাগের নিশ্চয়তার প্রয়োজন হয়।
যেখানে সিআরপিসি যৌথ মহানগর দায়রা জজের জন্য কয়েকটি বিধিনিষেধ প্রয়োগ করেছে। যুগ্ম মহানগর দায়রা জজ মৃত্যুদণ্ড বা দশ বছরের বেশি কারাদণ্ড ব্যতীত যে কোনও সাজা দিতে পারবেন।
সার্স-কোভি-২ ভাইরাসের ওমিক্রন বিএফ.৭ প্রকারণ
বিস্তার
এটি বেলজিয়াম, চীন, ডেনমার্ক, নরওয়ে, ফ্রান্স, জার্মানি, ভারত, মঙ্গোলিয়া, ফিলিপাইন, বাংলাদেশ, যুক্তরাজ্য এবং মার্কিন যুক্তরাষ্ট্রে পাওয়া গেছে।
নাসির মালিক
ঘরোয়া প্রথম-শ্রেণীর পাকিস্তানি ক্রিকেটে করাচি, খৈরপুর ক্রিকেট সংস্থা, পাকিস্তান ন্যাশনাল ব্যাংক ও সিন্ধু দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন নাসির মালিক।
খেলোয়াড়ী জীবন
১৯৬৯-৭০ মৌসুম থেকে ১৯৮১-৮২ মৌসুম পর্যন্ত নাসির মালিকের প্রথম-শ্রেণীর খেলোয়াড়ী জীবন চলমান ছিল।
৩১ জুলাই, ১৯৯৯ তারিখে মাত্র ৪৯ বছর বয়সে পাঞ্জাবের লাহোর এলাকায় নাসির মালিকের দেহাবসান ঘটে।
হুয়ান দে কারসের
হুয়ান দে কারসের ই দিসদিয়ের একজন স্পেনীয় ফুটবল ম্যানেজার ছিলেন। তিনি ৭ বছর যাবত (১৯২০–১৯২৭) রিয়াল মাদ্রিদের ম্যানেজারের দায়িত্ব পালন করেছেন, কিন্তু একটি ট্রফিও জয়লাভ করতে পারেননি।
উলা আবাস ত্রাওরে
উলা আবাস ত্রাওরে (Oula Abass Traoré; ২৯ সেপ্টেম্বর ১৯৯৫) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে গিনিয় ক্লাব হোরায়া এবং বুর্কিনা ফাসো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
বুর্কিনাবি ফুটবল ক্লাব রাহিমোর যুব পর্যায়ের হয়ে খেলার মাধ্যমে উলা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, বুর্কিনাবি ক্লাব বোবো দিউলাসোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বোবো দিউলাসোর হয়ে তিন মৌসুম অতিবাহিত করার পর ২০১৭–১৮ মৌসুমে তিনি সালিতায় যোগদান করেছেন। ২০২০–২১ মৌসুমে, তিনি সালিতা হতে গিনিয় ক্লাব হোরায়ায় যোগদান করেছেন।
উলা ২০১৯ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।
প্রারম্ভিক জীবন
উলা আবাস ত্রাওরে ১৯৯৫ সালের ২৯শে সেপ্টেম্বর তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৯ সালের ৯ই জুন তারিখে, ২৩ বছর, ৮ মাস ও ১১ দিন বয়সে, বাম পায়ে ফুটবল খেলায় পারদর্শী উলা গণতান্ত্রিক কঙ্গো প্রজাতন্ত্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৫ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ০–০ গোলে ড্র করেছিল। বুর্কিনা ফাসোর হয়ে অভিষেকের বছরে উলা সর্বমোট ৪ ম্যাচে অংশগ্রহণ করেছেন।
উলা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।
ব্রিজেট ফন্ডা
ব্রিজেট জেন ফন্ডা (ইংরেজি: Bridget Jane Fonda; জন্ম: ২৭শে জানুয়ারি, ১৯৬৪) হলেন একজন মার্কিন অভিনেত্রী ও গায়িকা। তিনি দ্য গডফাদার পার্ট ৩ (১৯৯০), সিঙ্গেল হোয়াইট ফিমেল (১৯৯২), পয়েন্ট অফ নো রিটার্ন (১৯৯৩), ইট কুড হ্যাপেন টু ইউ (১৯৯৪) ও জ্যাকি ব্রাউন চলচ্চিত্র দিয়ে পরিচিতি লাভ করেন। তিনি পিটার ফন্ডার কন্যা, হেনরি ফন্ডার নাতনী এবং জেন ফন্ডার ভাইয়ের কন্যা।
ব্রিজেট স্ক্যান্ডাল (১৯৮৯) চলচ্চিত্রে ম্যান্ডি রাইস-ডেভিস চরিত্রে অভিনয় করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি ১৯৯৭ সালে ইন দ্য গ্লোমিং টেলিভিশন চলচ্চিত্রে অভিনয়ের জন্য প্রাইমটাইম এমি পুরস্কার এবং নো অর্ডিনারি বেবি (২০০১) টেলিভিশন চলচ্চিত্রে অভিনয়ের জন্য দ্বিতীয় গোল্ডেন গ্লোব পুরস্কারের মনোনয়ন লাভ করেন।
প্রারম্ভিক জীবন
ব্রিজেট ১৯৬৪ সালে ২৭শে জানুয়ারি ক্যালিফোর্নিয়ার লস অ্যাঞ্জেলেসে এক অভিনয়শিল্পী পরিবারে জন্মগ্রহণ করেন। তার পিতা পিটার ফন্ডা, তার পিতামহ হেনরি ফন্ডা ও ফুফু জেন ফন্ডা। তার মতা সুজান জেন ব্রেওয়ারও একজন অভিনয়শিল্পী। ব্রিজেটের নাম রাখা হয় মার্গারেট সুলাভানের কন্যা ব্রিজেট হেওয়ার্ডের নামানুসারে। ব্রিজেটের মাতামহ নোয়াহ ডিয়েট্রিচ ও তার মাতামহী ম্যারি সুইট।
কর্মজীবন
ফন্ডা বিদ্যালয়ে হার্ভি নাটকে অভিনয়ের পর মঞ্চের সাথে জড়িত হয়ে পড়েন। তিনি নিউ ইয়র্ক বিশ্ববিদ্যালয়ের টিশ্চ স্কুল অফ দ্য আর্টের অভিনয় প্রোগ্রামের অংশ লি স্ট্রাসবার্গ থিয়েটার ইনস্টিটিউটে পদ্ধতিগত অভিনয় বিষয়ে পড়াশুনা করেন। তিনি ১৯৮৬ সালে নিউ ইয়র্ক বিশ্ববিদ্যালয় থেকে স্নাতক ডিগ্রি অর্জন করেন।
১৯৬৯ সালে মাত্র পাঁচ বছর বয়সে এজি রাইডার চলচ্চিত্রে শিশু অভিনেত্রী হিসেবে পর্দায় অভিনয় শুরু করেন। তার দ্বিতীয় চলচ্চিত্র ছিল ১৯৮২ সালের হাস্যরসাত্মক পার্টনার্স। ১৯৮৮ সালে তিনি স্ক্যান্ডাল চলচ্চিত্রে অভিনয়ের সুযোগ পান। এই চলচ্চিত্রে অভিনয়ের জন্য তিনি প্রথমবারের মত গোল্ডেন গ্লোব পুরস্কারের মনোনয়ন লাভ করেন। একই বছর তিনি ইউ ক্যান্ট হারি লাভ এবং শ্যাগ চলচ্চিত্রে অভিনয় করেন।
তার প্রথম সফল চলচ্চিত্র ভূমিকা ছিল দ্য গডফাদার পার্ট ৩ চলচ্চিত্রে সাংবাদিক চরিত্রে অভিনয়। কয়েকটি মঞ্চ প্রযোজনায় অভিনয়ের পর তিনি ১৯৯২ সালে বার্বেট শ্রোয়েডারের সিঙ্গল হোয়াইট ফিমেল এবং পরে ক্যামেরন ক্রোর হাস্যরসাত্মক সিঙ্গেলস চলচ্চিত্রে অভিনয় করেন। ১৯৯৩ সালে তিনি ১৯৯০ সালের ফরাসি চলচ্চিত্র নিকিতা অবলম্বনে মার্কিন পুনঃনির্মাণ পয়েন্ট অফ নো রিটার্ন চলচ্চিত্রে অভিনয় করেন। দ্য নিউ ইয়র্কারে এক পর্যালোচনায় তাকে "উত্তেজিত ও ব্যঙ্গধর্মী বর্ণনাকারী" বলে অভিহিত করে। ১৯৯৭ সালে তিনি কোয়েন্টিন টারান্টিনোর সাথে একই ফ্লাইটে ভ্রমণ করেন এবং টারান্টিনো তাকে জ্যাকি ব্রাউন চলচ্চিত্রে মেলানি চরিত্রে অভিনয়ের প্রস্তাব দেন। তিনি সেই প্রস্তাব গ্রহণ করেন। একই সময়ে তিনি টেলিভিশন ধারাবাহিক অ্যালি ম্যাকবিল এ একটি অজ্ঞাতনামা চরিত্রে অভিনয়ের প্রস্তাব পান, কিন্তু তিনি চলচ্চিত্রে মনোযোগ দেওয়ার জন্য এই প্রস্তাব প্রত্যাখ্যান করেন।
ব্যক্তিগত জীবন
২০০৩ সালের ২৭শে ফেব্রুয়ারি লস অ্যাঞ্জেলেসে গাড়ি দুর্ঘটনায় মারাত্মকভাবে আহত হন, যার ফলে তার ভার্টেব্রা ভেঙ্গে যায়। একই বছরের মার্চ মাসে সুরকার ড্যানি এলফম্যানের সাথে তার সাক্ষাৎ হয় এবং তারা নভেম্বর মাসে বিয়ে করেন। তাদের এক পুত্র সন্তান রয়েছে, নাম অলিভার।
কোলা সুপারডিপ বোরহোল
দুই দশক ধরে গভীরতার পরিমাপে এবং বোরের বিচারে এটিই ছিল পৃথিবীর সবচেয়ে বড় বোরহোল, কিন্তু ২০০৮ সালে কাতারের আল শাহীন তেল খনির গভীরতা পরিমাপ করা হয় এবং ২০১১ সালে রাশিয়ার শাখালিন দ্বীপের উপকূলবর্তী শাখালিন-আই ওডোপ্টু ওপি-১১ এর দৈর্ঘ্য পরিমাপ করা হয় ।
ড্রিলিং
খননের প্রধান টার্গেট ধরা হয়েছিল । ১৯৭৯ সালের ৬ই জুন গভীরতার বিশ্ব রেকর্ডটি ভেঙে যায়। রেকর্ডটি ছিল যুক্তরাষ্ট্রের ওয়াশহিতা কাউন্টির বের্থা রোজার হোল-এর। ১৯৮৩ সালে খনন কাজটি  গভীরতায় পৌঁছায় এবং তখন ঘটনাটি উদ্‌যাপনের জন্য এক বছরের জন্য খনন বন্ধ রাখা হয়েছিল। এই অলস সময়টি ২৭শে সেপ্টেম্বর ১৯৮৪ সালে  খননের মাধ্যমে ভাঙার চেষ্টা করা হয়েছিল, কিন্তু হঠাৎ করেই  সেকশনের ড্রিলিং স্ট্রিংটি কূপের মধ্যে পড়ে যায় এবং এটি কূপের রাস্তা বন্ধ করে দেয়। পরবর্তিতে  গভীরতা থেকে পুনরায় খনন শুরু করা হয়েছিল।
১৯৮৯ সালে গর্তটি গভীর পর্যন্ত পৌঁছায়। একই বছরে ধারণা করা হয়েছিল গর্তের গভীরতা ১৯৯০ সাল নাগাদ -এ এবং ১৯৯৩ সাল নাগাদ -এ পৌঁছাবে। যাইহোক, এরকম গভীরতায় সাধারণ ধারণা  তাপমাত্রার চেয়ে বেশি  তাপমাত্রা থাকায় খনন কাজ চালিয়ে যাওয়া সম্ভব হয়নি এবং ১৯৯২ সালে খনন কাজটি বন্ধ হয়ে যায়। প্রকল্পটি যদি চালিয়ে যাওয়া যেত তাহলে  পর্যন্ত খনন করতে  তাপমাত্রার সাথে মোকাবিলা করতে হত যেখানে ড্রিলিং বিটই আসলে কোন কাজে আসবে না।
অক্টোবরফেস্ট
অক্টোবরফেস্ট (জার্মান উচ্চারণ: [ɔkˈtoːbɐˌfɛst]) বিশ্বের সবচেয়ে বড়ো ভকফেস্ট (বিয়ার উৎসব এবং ভ্রমণ উৎসব) জার্মানির বাভারিয়া অঞ্চলের মিউনিখে প্রতি বৎসর উদ্‌যাপন করা হয়।১৬ থেকে ১৮ দিন ব্যাপী এই ফোক উৎসব সেপ্টেম্বরের মধ্য বা শেষ দিক থেকে অক্টোবরের প্রথম সপ্তাহান্ত পর্যন্ত চলে। প্রতি বছর সারা বিশ্ব থেকে প্রায় ৬০ লাখ মানুষ এই উৎসবে যোগ দেয়। অক্টোবরফেস্ট বাভারিয়ার সংস্কৃতির একটি গুরূত্বপূর্ণ অংশ, যা ১৮১০ সাল থেকে চলে আসছে। বর্তমানে সারা বিশ্বে মিউনিখের এই অক্টোবরফেস্টের আদলে উৎসব অনুষ্ঠিত হয়।
ইতিহাস
থাম্ব|১৮২৩ সালের মিউনিখে অক্টোবরফেস্টে ঘোড়দৌঁড়
ক্রোনপ্রিনতজ লুডভিগ (১৭৮৬-২৮৬৮), পরবর্তীকালের রাজা লুডভিগ প্রথম (রাজকালঃ ১৮২৫-১৮৪৮) রাজকন্যা স্যাক্স-হিল্ডবুর্গহাউজেনের থেরেসের সাথে ১৮১০ সালের ১২ই অক্টোবর বিবাহ বন্ধনে আবদ্ধ হন। মিউনিখের সকল নাগরিককে এই উপলক্ষ্যে মিউনিখ শহরের ফটকের সামনের মাঠে উৎসবে আমন্ত্রণ জানানো হয়। রাজকন্যাকে সম্মানিত করে এই মাঠগুলোকে Theresienwiese ("থেরেসার গড়") নাম দেয়া হয়। যদিও বর্তমানে স্থানীয়রা সংক্ষেপে "ভিস্ন" বলেই অভিহিত করে তবে, এখন অব্দি কাগজে কলমে মাঠগুলোর নাম অপরিবর্তিত আছে। নব্যবিবাহিতদের সম্মানে ১৮ই অক্টোবর ১৫শ শতকের ঐতিহ্যবাহী ঘোড়দৌঁড় আয়োজিত হয়। প্রচলিত আছে যে, আন্দ্রেয়াস মিখায়েল দা'আরমি, জাতীয় প্রহরী দলে একজন মেজর এই বুদ্ধি প্রথম প্রস্তাব করেন। অবশ্য অক্টোবরফেস্টের পুরো ধারণাটি খুব সম্ভবত ফ্রানৎয বাউমগার্টনার, একজন গাড়োয়ান এবং জাতীয় প্রহরী দলের সারজেন্ট কর্তৃক প্রস্তাবিত। যদিও, অক্টোবরফেস্ট ও ঘোড়দৌঁড়ের সূচনা নিয়ে বিতর্ক রয়েছে, তবে প্রতিবছর এর আয়োজনের প্রেক্ষিতেই ১৮১১ সালে পুনরায় উৎসবের আয়োজন করা হয়, যা এখন বাৎসরিক উৎসবে রূপ নিয়েছে। স্বাভাবিকভাবেই, উৎসবে সমাগম হতে যাওয়া মানুষের কথা চিন্তা করে প্রধান শহরের বাইরের মাঠে উৎসবের আয়োজনের পরিকল্পনা করা হয়। এই মাঠগুলো মূলতঃ ৪০ হাজার ঘোড়দৌঁড় পর্যবেক্ষকদের জন্য ব্যবহৃত হতো। তবে দুঃখের বিষয় এবছর (২০২১) করোনার কারনে বন্ধ রয়েছে অক্টোবর ফেস্ট । আগামী বছর (২০২২) ১৭ সেপ্টেম্বর শুরু হবে অক্টোবর ফেস্ট আর শেষ হবে ৩ রা অক্টোবর।
আকার
– ৭২ % জনগণই বাভারিয়ার অধিবাসী।
– ১৫ % শতাংশ জনগণ ইউরোপীয় ইউনিয়নের পার্শ্ববর্তী দেশ এবং ইউরোপের বাইরের দেশ- মার্কিন যুক্তরাষ্ট্র, কানাডা, অস্ট্রেলিয়া, নিউজিল্যান্ড এবং পশ্চিম এশিয়া থেকে আসে।
অক্টোবরফেস্ট ছাড়াও এই একই জায়গায় অন্য উৎসবেরও আয়োজন করা হয়। এপ্রিল/মে মাসে মিউনিখের বসন্ত উৎসব ও ডিসেম্বরের টলউড উৎসবে অন্তত সাড়ে ছয় লাখ মানুষের সমাগম ঘটে।
শ্রাবণিক ধ্বনিবিজ্ঞান
শ্রাবণিক ধ্বনিবিজ্ঞান (Auditory phonetics) ভাষাবিজ্ঞানের অন্তর্ভুক্ত শাস্ত্র ধ্বনিবিজ্ঞানের একটি উপশাখা, যেখানে বাকধ্বনি (Speech sound) কীভাবে শ্রবণ করা হয় এবং সেগুলি কীভাবে মনে গিয়ে বাক-প্রত্যক্ষণ বা বাক-উপলব্ধির (speech perception) জন্ম দেয়, সে বিষয়ে অধ্যয়ন করা হয়। এই শাস্ত্রে কীভাবে প্রান্তিক শ্রবণতন্ত্র ও কেন্দ্রীয় শ্রবণতন্ত্রগুলির (যার মধ্যে মস্তিষ্কের কিছু এলাকাও অন্তর্ভুক্ত) কর্মপদ্ধতিগুলির মধ্যস্থতায় বাক-উদ্দীপকসমূহ (speech stimuli) ও সেগুলির কারণে সৃষ্ট শ্রোতার প্রতিক্রিয়ার মধ্যবর্তী সম্পর্কগুলি প্রতিষ্ঠা পায়, সেই ব্যাপারটি অধ্যয়ন করা হয়। এটি ধ্বনিবিজ্ঞানের তিনটি প্রধান শাখার একটি; অন্য দুইটি শাখা হল ধ্বনিতরঙ্গবিজ্ঞান (Acoustic phonetics) ও উচ্চারণ ধ্বনিবিজ্ঞান (Articulatory phonetics)। তবে এগুলির মধ্যে একই গবেষণাপদ্ধতি প্রয়োগ করা হতে পারে এবং একই ধরনের প্রশ্নের উত্তর অনুসন্ধান করা হতে পারে।
ভৌত মাপনী ও শ্রাবণিক সংবেদন
কোনও শব্দ বা ধ্বনির ভৌত বৈশিষ্ট্যসমূহ এবং সেই ধ্বনি শ্রবণাঙ্গে (যেমন কানে) যে শ্রাবণিক সংবেদনগুলির সৃষ্টি করে, তাদের মধ্য কোনও সরাসরি সম্পর্ক নেই। যেখানে শব্দ বা ধ্বনির ভৌত বা ধ্বনিগত বৈশিষ্ট্যগুলি বস্তুনিষ্ঠ তথা নৈর্ব্যক্তিকভাবে (অর্থাৎ ব্যক্তিভেদে এগুলি একই মান ধারণ করে) পরিমাপ করা সম্ভব, সেখানে শ্রাবণিক সংবেদনগুলি ব্যক্তিনিষ্ঠ (অর্থাৎ ব্যক্তিভেদে এগুলি ভিন্ন হয়ে থাকে) এবং শ্রোতাদেরকে তাদের উপলব্ধি বা প্রত্যক্ষণ সম্পর্কে প্রতিবেদন প্রদানের অনুরোধ করে এই সংবেদনগুলি অধ্যয়ন করতে হয়। নিচের সারণীতে ধ্বনির ভৌত বৈশিষ্ট্যসমূহ বা শ্রাবণিক সংবেদনগুলির মধ্যকার সম্পর্ক দেখানো হয়েছে।
আহমদ জারুক
আহমদ জারুক (أحمد زروق) ইমাম আজ-জারুক আশ শাজিলি নামেও পরিচিত। তার পুরো নাম আহমাদ ইবনে মুহাম্মাদ ইবনে 'ঈসা (১৪৪২–১৪৯৩ খ্রি:) ১৫ শতকের একজন মরক্কোর শাজিলি সুফি, আইনবিদ এবং ফেজের বুজুর্গ-সুফি-সাধক ছিলেন। তিনি ইসলামের ইতিহাসে সবচেয়ে বিশিষ্ট এবং সুদক্ষ আইনী, তাত্ত্বিক এবং আধ্যাত্মিক পণ্ডিতদের অন্যতম ব্যক্তিত্ব হিসাবে বিবেচিত হন। কেউ কেউ তাকে তার যুগের মুজাদ্দিদ (সংস্কারক) বলেও মনে করেন। এছাড়া তিনিই প্রথম যিনি "মুহতাসিবুল উলামা ওয়াল আউলিয়া'- সম্মানসূচক উপাধি পেয়েছিলেন। তার কবর লিবিয়ার মিসরাতাতে অবস্থিত। তবে অজ্ঞাত জঙ্গিরা কবরটি বের করে সংলগ্ন অর্ধেক মসজিদ পর্যন্ত পুড়িয়ে দেয়।
জীবনী
শেখ আবদুল্লাহ গানুনের মতে, জাররুকের জন্ম ৭ জুন ১৪৪২ (ইসলামী 'হিজরী' ক্যালেন্ডারের ২২শে মহররম, ৮৪৬) - মরক্কোর পাহাড়ি অঞ্চল তিলিওয়ানের একটি গ্রামে। তিনি ছিলেন বার্নুসি গোত্রের বার্বার যিনি ফেস এবং তাজার মধ্যবর্তী একটি এলাকায় বসবাস করতেন। জন্মের প্রথম সাত দিনের মধ্যেই তিনি তার মা ও বাবা উভয়কে হারান। তার দাদী, যিনি একজন দক্ষ আইনবিদ ছিলেন, তাকে বড় করেন এবং তার প্রথম শিক্ষক ছিলেন। জাররুক হলেন প্রয়াত মালিকি স্কুলের সবচেয়ে বিশিষ্ট পণ্ডিতদের একজন কিন্তু সম্ভবত তিনি একজন শাদিলি সুফি শেখ এবং শাদিলি সুফি আদেশের (তরিকা ) জাররুকিয়া শাখার প্রতিষ্ঠাতা হিসেবে বেশি পরিচিত। তিনি মুহাম্মদ আল-জাজুলির সমসাময়িক ছিলেন।
তিনি 'জারুক' (অর্থাৎ 'নীল') নাম গ্রহণ করেন এবং ঐতিহ্যগত ইসলামী বিজ্ঞান যেমন আইনশাস্ত্র, আরবি, নবী মুহাম্মদের ঐতিহ্য অধ্যয়ন করেন এবং বেশ কয়েকটি বিষয়ে ব্যাপকভাবে লিখেন। তার সবচেয়ে বিখ্যাত কাজ হলো কাওয়াইদ আল-তাসাউউফ (সুফিবাদের নীতি), মালিকি আইনশাস্ত্রের উপর তার ভাষ্য এবং ইবনে আতা আল্লাহর হিকামের উপর তার ভাষ্য। তিনি লিবিয়ার মিসরাতাতে বসবাসের আগে তিহামায় মক্কা এবং মিশরে ভ্রমণ করেন, যেখানে তিনি ৮৯৯ (১৪৯৩) সালে মারা যান। তাকে লিবিয়ার মিসরাতাতে সমাহিত করা হয়।
জাররুকের শৈশব, ভ্রমণ এবং শিক্ষার অধ্যায় একটি শিরোনামহীন ফাহরাসা এবং ফাওয়াইদ মিন কুন্নাশে প্রকাশিত হয়েছে, দ্বিতীয়টি এর আরবি সংস্করণে সম্পাদিত হয়েছে। নির্বাচিত অনুচ্ছেদ অনুবাদে প্রকাশিত হয়েছে: জাররুক দ্য সুফি: এ গাইড ইন দ্য ওয়ে অ্যান্ড এ লিডার টু দ্য ট্রুথ, লেখক: আলি ফাহমি খুসাইম (ত্রিপোলি, লিবিয়া: জেনারেল কোম্পানি ফর পাবলিকেশন, ১৯৭৬)।
তথ্যসূত্র
<references group="" responsive="1">
খোর্দ্দ সদাশিবপুর
খোর্দ সদাশিবপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল ঊনবিংশ শতাব্দীতে নির্মিত একটি প্রাচীন আটচালা শিবমন্দির।